United, ambao wanapitia mwanzo mbaya zaidi wa ligi katika kipindi cha miaka 29, walianza vyema kutokana na nguvu za Marcus Rashford na Alexis Sanchez waliorejeshwa kikosini.

Hata hivyo, wageni hao kutoka Uhispania waliimarika kadiri mechi ilivyosonga na wenyeji wakaanza kusambaratika.

Valencia ndio waliopata nafasi nzuri kabla ya mapumziko na baada ya mapumziko kabla ya United kuanza kuimarika tena.

Rashford alitikiza mwamba wa goli kwa frikiki, lakini Valencia walifanikiwa kulinda lango lao hadi mwisho wa msimu.

Sasa, United wamecheza mechi nne bila kupata ushindi.

United wamo nafasi ya pili katika Kundi H wakiwa na alama nne, mbili nyuma ya viongozi Juventus waliowalaza vijana wa Uswizi Young Boys 3-0 na ambao watakuwa wageni wa mashetani hao wekundu Old Trafford mnamo 23 Oktoba.

Mchezaji wa zamani wa United Cristiano Ronaldo anatarajiwa kucheza mechi hiyo.

Matokeo ya Jumanne 2 Oktoba, 2018

Manchester United wanashikilia nafasi ya pili Ligi ya Klabu Bingwa Ulaya

Tabasamu bila raha kwa Mourinho

Baada ya mechi ya Jumamosi ambapo walichapwa 3-1 na West Ham, matokeo yaliyowaacha United wakiwa nafasi ya 10 katika Ligi ya Premia, Mourinho alikuwa amesema kwamba hakuwa na wasiwasi kuhusu kazi yake.

Lakini kwenye maelezo yake kuhusu mechi kabla ya mechi hiyo kuanza, Mreno huyo alitoa wito kwa wachezaji wake kujizatiti na kuhakikisha kwamba wanakabiliana na wapinzani kila wanapokuwa na mpira.

Aidha, aliwataka "kunyenyekea, na kwamba mwisho wa kila mechi kila mchezaji anafaa kuwa amechoka sana kutokana na bidii aliyoitia mchezoni, kwa ajili ya klabu, mashabiki na wachezaji wengine."

Hata kama Mourinho analihisi joto la kupata matokeo mabaya, hakuonyesha dalili hata kidogo.

Alikuwa amevalia mavazi ya rangi nyeusi na akitafuna chingamu, alitokea uwanjani na kumkumbatia mkufunzi wa Valencia Marcelino na pia akamkumbatia Michy Batshuayi, mshambuliaji wa Chelsea aliye Valencia kwa mkopo, alipokwenda kuurusha mpira tena uwanjani.

Mourinho alisalia makini pembeni mwa uwanja, na alinong'onezana na Pogba wakati... \n\nNipe kichwa kizuri cha makala hapo juu.
Man United vs Valencia: Jose Mourinho anyimwa raha Ligi ya Klabu Bingwa Ulaya, Real Madrid wachapwa Urusi